CELEX: 31994D0327
Language: hr
Date: 1994-05-19 00:00:00
Title: 94/327/EZ: Odluka Komisije od 19. svibnja 1994. o utvrđivanju kriterija za godišnje testiranje rasplodne peradi na newcastlesku bolest prilikom primjene članka 12. stavka 2. Direktive Vijeća 90/539/EEZ  Tekst značajan za EGP

03/Sv. 029
            
            
               HR
            
            
               Službeni list Europske unije
            
            
               93
            
         31994D0327
   
               L 146/17
            
            
               SLUŽBENI LIST EUROPSKE UNIJE
            
            
               19.05.1994.
            
         
      ODLUKA KOMISIJE
   
   od 19. svibnja 1994.
   o utvrđivanju kriterija za godišnje testiranje rasplodne peradi na newcastlesku bolest prilikom primjene članka 12. stavka 2. Direktive Vijeća 90/539/EEZ
   (Tekst značajan za EGP)
   (94/327/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (1), kako je zadnje izmijenjena Direktivom Vijeća 93/120/EZ (2), a posebno njezin članak 12. stavak 2.,
   budući da metodologija za provedbu seroloških testova za Newcastlesku bolest mora uključivati pojedinosti postupka uzimanja uzoraka, postupak za provedbu testova i interpretaciju rezultata testova;
   budući da su mjere predviđene u ovoj Odluci u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Serološko testiranje za utvrđivanje protutijela za Newcastlesku bolest, navedeno u drugoj alineji članka 12. stavka 2. Direktive 90/539/EEZ, mora biti u skladu sa zahtjevima iz Priloga.
   Članak 2.
   Ova se Odluka primjenjuje od 1. siječnja 1995.
   Članak 3.
   Ova je Odluka upućena državama članicama.
   
      Sastavljeno u Bruxellesu 19. svibnja 1994.
      
         
            Za Komisiju
         
         René STEICHEN
         
         
            Član Komisije
         
      
   
   
      (1)  SL L 303, 31.10.1990., str. 6.
   
      (2)  SL L 340, 31.12.1993., str. 35.
   PRILOG
   Godišnje serološko testiranje za utvrđivanje protutijela za Newcastlesku bolest u peradi u rasplodnim jatima u državama članicama ili regijama država članica u kojima se ne provodi cijepljenje
   1.   Uzorkovanje krvi
   
   Sva rasplodna jata svake godine se uzorkuju na sljedeći način:
   Uzorci krvi moraju se uzeti od najmanje 60 nasumično odabranih ptica i pretražiti testom inhibicije hemaglutinacije (HI) u skladu s postupkom utvrđenim u točki 2. ovog Priloga.
   2.   Postupak
   
   
               (a)
            
            
               Razdijeliti u sve jažice plastične mikrotitražne ploče (s dnom jažica u obliku slova V) po 0,025 ml PBS (fosfatnog pufera u solnoj otopini).
            
         
               (b)
            
            
               Staviti 0,025 ml seruma u prvu jažicu ploče.
            
         
               (c)
            
            
               Mikrotitražnim razrjeđivačem napraviti dvostruko razrijeđen serum po cijeloj ploči.
            
         
               (d)
            
            
               Dodati 0,025 ml razrijeđene alantoisne tekućine koja sadrži 4 ili 8 hemaglutinacijskih jedinica (HAU).
            
         
               (e)
            
            
               Promiješati protresajući i ostaviti ploču najmanje 60 minuta na 4 °C ili najmanje 30 minuta na sobnoj temperaturi.
            
         
               (f)
            
            
               Dodati 0,025 ml 1 % suspenzije eritrocita (RBC) u sve jažice.
            
         
               (g)
            
            
               Promiješati lagano protresajući i pohraniti na 4 °C.
            
         
               (h)
            
            
               Nakon 30 do 40 minuta kad se kontrolne stanice (RBC) stalože, očitati ploču. To se napravi tako da se ploča nagne i provjeri postoji li prisutnost ili odsutnost istjecanja u obliku kapljica u istoj brzini istjecanja kao u onoj u kontrolnim jažicama, koje sadrže samo (RBC) eritrocite (0,025 ml) i PBS (0,05 ml).
            
         
               (i)
            
            
               Titar inhibicije hemaglutinacije (HI) je najveće razrjeđenje antiseruma koje uzrokuje kompletnu inhibiciju četiri ili osam jedinica virusa (titracija hemaglutinacije (HA) za potvrdu prisutnosti zahtijevanih hemaglutinacijskih jedinica (HAU) treba se uključiti u svaki test).
            
         
               (j)
            
            
               Pouzdanost rezultata ovisi o zadržavanju titra manjim od 23 za četiri hemaglutinacijske jedinice (HAU) ili 22 za osam hemaglutinacijskih jedinica (HAU) kod negativnog kontrolnog seruma i o rezultatu titra koji je unutar jednog razrijeđenja poznatoga titra pozitivnoga kontrolnoga seruma.
            
         3.   Tumačenje rezultata
   
   Upotrijebljeni antigen utječe na razinu pri kojoj se serum smatra pozitivnim:
   
               —
            
            
               kod 4 hemaglutinacijske jedinice (HAU) pozitivan je svaki serum koji pokazuje titar od 24 ili više, a kod 8 hemaglutinacijskih jedinica (HAU) svaki koji pokazuje titar od 23 ili više.